PressReader - Huisgenoot: 2017-11-30 - NUWE HARTE, SELFDE LIEFDE\nNUWE HARTE, SELFDE LIEFDE\nIn ’n seldsame gebeurtenis het dié Kaapse egpaar ná jare se gesondheidsprobleme elk ’n hartoorplanting ondergaan wat hul lewe verander het\nHuisgenoot - 2017-11-30 - Nuus - Deur COLIN HENDRICKS\nJARE gelede het hulle hul hart op mekaar verloor. Nou, 26 jaar later, is hulle steeds mekaar se hartjie-my-liefie, al is dit nie meer dieselfde hart wat in elkeen se borskas klop nie. Dis nie ’n kopkrapper nie; dis die ware verhaal van ’n plaaslike egpaar wat albei ’n hartoorplanting ondergaan het, so ’n seldsame gebeurtenis dat selfs hul hartchirurg sukkel om die statistieke te verduidelik: “Daar is byvoorbeeld nie eens twee mense op ’n dorp soos Hermanus wat ’n hartoorplanting gehad het nie, en hier is twee mense wat getroud is wat albei ’n hartoorplanting ondergaan het.”\nDr. Willie Koen praat van Alria (59) en Johan (53) le Roux. Hy het in September verlede jaar vir Alria ’n nuwe hart ingeplant en ’n bietjie langer as ’n jaar later ook een vir haar man.\nAlbei operasies is uitgevoer in Kaapstad se Netcare Christiaan Barnard- hospitaal, wat genoem is na die SuidAfrikaanse dokter wat 50 jaar gelede die wêreld se eerste suksesvolle mens-totmens-hartoorplanting uitgevoer het, prof. Christiaan Barnard.\n“Ons het destyds, toe prof. Barnard nog geleef het, gereeld in Huisgenoot van hom gelees,” sê Alria. “Nooit het ons kon dink ons albei sou ’n hartoorplanting in sy hospitaal kry nie.”\n’n Dag nadat Johan uit die hospitaal ontslaan is, kuier ons in hul huis in Kuilsrivier. Hy sit met ’n masker oor sy mond en neus om kieme uit te hou en praat ’n bietjie moeilik.\nHy krap nog kop oor wat hy in ’n bedankingsbriefie aan die skenker se familie moet skryf. Hy weet glad nie wie dit was en hoe die mens se lewe kortgeknip is nie; net dat dit ’n 43-jarige man was. Alria het self so ’n briefie geskryf aan die naasbestaandes van die 28-jarige man wie se hart sy in September verlede jaar gekry het.\nDIE Le Rouxs het albei jare lank hartprobleme gehad. Alria, ’n gewese belastingklerk, ly aan oorerf like cholesterol wat are laat vernou. Sy het in 2005 ’ n hartaanval gehad wat tot ’n verswakte hart gelei het, vertel Willie.\nJohan, ’n oudpolisiebeampte, het talle geblokkeerde are en hartaanvalle gehad, sê Willie. Hy was meer in die hospitaal as wat hy by die huis was, vertel die chirurg. Sedert 1999 het hy 30 angiogramme gehad en 23 stents is ingesit, terwyl Alria sedert 2005 drie angiogramme ondergaan en drie stents gekry het.\nMet ’n angiogram word na die bloedvloei in ’n aar gekyk deur byvoorbeeld ’n kamera, en ’n stent is ’n buis wat ingesit word om ’n bloedvat oop te hou.\nMaar nou klop die harte tjoklits, sê die twee. Alria kyk met trane in haar oë na haar man. “Dis nie my eie hart nie, maar ek is steeds met my hele wese lief vir jou.”\nWanneer Johan nou sê sy hart voel lig, bedoel hy dit letterlik. Voorheen moes hy ’n masjien van 1,5 kg saamdra. Dit het die meganiese hart aan die gang gehou wat in 2015 vir hom ingeplant is. Sy eie hart moes toe verwyder word, want dit het net teen 10% gewerk. “Ek kon nie langer wag nie en daar was geen skenkerharte nie,” sê Johan. “Dit was óf die meganiese hart óf hy sou sterf,” voeg Alria by.\nDie masjien was aan sy linkersy vasgegord met pype wat gekoppel is aan die meganiese hart in sy borskas. “Die masjien het bloed na die hart en dan na die ander organe gepomp,” verduidelik Alria. Die toestel was die afgelope drie jaar deel van hul huwelik. “Dit het selfs sy eie plek op die bed tussen ons gehad.”\nALRIA het in 2014 ’n pasaangeër gekry en kon toe nie meer werk nie. Dit was voor haar man se meganiese hart in 2015 ingeplant is. Sy was sedert 2014 op die waglys vir ’n skenkerhart.\nJohan was van 2013 af op die waglys, maar toe ’n skenkerhart kom, het Alria voorkeur gekry omdat hy ’n meganiese hart gehad het om hom aan die gang te hou. ’n Pasaangeër is solank vir haar ingesit en toe, op 26 September verlede jaar, kry sy die langverwagte oproep.\nSy vertel sy en Johan (en sy masjientjie) was reeds in die bed toe die hospitaal laat weet hulle het vir haar ’n hart. Alria het die seldsame AB-bloedgroep. “Maar ek het geweet ek sou ’n hart kry. Ek het in die Here geglo en op Hom vertrou.”\nAlria het die aand haar sak gepak en hulle is vinnig na die Christiaan Barnardhospitaal, wat toe nog in Breestraat in die Moederstad was. Haar vier kinders het gedink “mamma gaan dit nie maak nie”, want niemand in hul familie het toe al ’n oorplanting gehad nie, vertel sy.\nDie Le Rouxs het twee seuns, Johan jr. (25) en Jean-Claude (23), en Alria het ’n seun, Rudi (39), en ’n dogter, Yolandi (35), uit ’n vorige huwelik.\nTydens die ses ure lange operasie op Alria was Johan naar van bekommernis. Maar sy het die operasie nie net oorleef nie; haar hartprobleme is iets van die verlede. “Ek is weer my ou self,” vertel sy. “Ek kan goed in die huis rondskuif en is nie meer moeg nie. Ek kan weer dinge doen en saam met my drie kleinkinders in die parkie speel.”\nAlria raak hartseer toe sy dink aan die jong man wat sy lewe verloor het en sy naastes wat die moeilike besluit moes neem om sy masjiene af te skakel en sy hart te skenk. “Ek wonder of ek as ouer dit sou kon doen. Dit is so ’n moeilike besluit, maar die grootste geskenk wat ’n mens iemand anders kan gee,” sê sy.\nOP 30 Oktober vanjaar is Johan toe ook “geseën” met die oproep van die hospitaal. “Hierdie keer was ons nie bekommerd nie. Ons het geweet God en dr. Koen is besig met hul werk. Ons het geweet hy sou lewend en gesond uit die teater kom,” sê Alria.\nJohan was ’n dag ná die oproep nege uur lank onder die mes in die nuwe Christiaan Barnard-hospitaal in DF Malanstraat in Kaapstad se Strandgebied.\n“Daardie man met die masjientjie aan sy sy was nie die man met wie ek getrou het nie,” sê Alria.\n“Johan was ’n mens wat niemand iets gevra het nie. Met sy swak hart was hy afhanklik van ander,” vertel sy verder en vee die trane af.\nDit was sommer ’n moeilike paar jaar vir die egpaar.\nJohan is in 2007 medies ongeskik verklaar en hulle raap en skraap om kop bo water te hou. “Ons het destyds alles gehad. Ek moes die afgelope paar jaar koper uit ou TV’s versamel om ’n paar sent te maak,” sê Johan. Alria doen transkriberingswerk vir ’n skool.\nHul mediese skuld is ’n swaar las, maar gelukkig het hul mediese fonds die hartoorplantings gedek.\n“Wanneer jy sieklik is en nog finansiële probleme het, plaas dit baie spanning op ’n huwelik,” sê Alria. “Ons kon albei dood gewees het oor ons hart, maar ons het alles in die Here se hande gelos en aanhou bid.”\nDie twee sal wel nooit weer op ’n warm somerdag in die see kan swem nie. Alria vertel die medikasie wat hulle moet drink om te keer dat hul liggaam die skenkerhart verwerp, maak hulle ekstrasensitief vir die son. “Ons soek nie nog probleme nie,” sê sy en lag.\nMaar dis ’n klein prys om te betaal, want hier sit hulle nou elk met ’n gesonde hart en ’n liefde vir mekaar wat al die swaarkry oorkom het.\n‘Dis nie my eie hart nie, maar ek is steeds met my hele wese lief vir jou’ Voor sy suksesvolle hartoorplanting het dié toestel Johan aan die lewe gehou. Dit het die meganiese hart help voortdryf wat hy in 2015 ontvang het. Hy moes dit heeltyd saamdra.\nDie Kapenaars Alria en Johan le Roux kyk met nuwe oë na hul lewe nadat sy verlede jaar en hy weke gelede ’n nuwe hart gekry het.\nLINKS: Johan sê hy moet nog gewoond raak aan die nuwe hart, maar is dankbaar hy kan weer sy ou, gesonde self wees. NAASLINKS: Alria in die Christiaan Barnardhospitaal nadat sy ’n hartoorplanting daar gehad het. Dr. Willie Koen het albei operasies behartig.


Hulle smous dat hulle kan leef | Rapport\nHulle smous dat hulle kan leef\n'n Mens sien hulle vroegoggend wanneer die stad nog nie behoorlik wakker is nie: straatsmouse wat uit alle rigtings met hul ware aankruie na hul sypaadjie-"winkels".\nDis die "nuwe aangesig" van middestede, waar informele handelaars sy aan sy sake doen met die formele ekonomie.\nProf. Kees van der Waal, hoof van die departement antropologie en ontwikkelingstudies by die Randse Afrikaanse Universiteit, sê die vorige bedeling het straatsmouse baie streng beheer. In die nuwe Suid-Afrika is dié maatreëls verslap.\n"Tog lyk dit of daar nou weer beweeg word na die formalisering van die bedryf. Baie beplanners sien die smouse as 'n negatiewe verskynsel. Die beheer wat deesdae toegepas word, is egter nie dieselfde as vroeër nie. Daar is 'n groter sensitiwiteit en die handelaars het meer inspraak."\nDié groter sensitiwiteit waarmee straatsmouse benader word, spruit dalk uit die ekonomiese werklikhede. Dis meestal mense wat nie in die formele ekonomie werk kan kry nie wat straathandelaars word. En as 'n mens moet kies tussen 'n toffiesmous en 'n bedelaar op die straathoek, is die keuse amper vanselfsprekend.\nDie vraag is egter in watter mate hierdie mense toegelaat moet word om vryelik sake te doen.\nVan der Waal sê die formalisering van die informele sektor het nadele.\n"Daar is geen permanensie vir die mense in die bedryf nie. Hulle word ook nie genoeg beskerm nie. Doen hulle sake op plekke wat na die plaaslike owerheid se mening nie geskik is nie, word op hulle toegeslaan. "Plaaslike owerhede wys dikwels meer formele markplekke aan hulle toe, maar dan is hulle hul strategiese plek - byvoorbeeld naby stasies - kwyt."\nDie informele handelaars se mark bestaan dikwels uit arm mense wat vinnig toegang wil hê tot 'n klein hoeveelheid produkte. Hulle het nie altyd tyd en geld om by 'n groentewinkel uit te kom nie. Straatsmouse bied 'n diens deurdat hulle bydra tot die vervaardiging en verspreiding van goedere.\n"Die uitdaging is om die regte produk op die regte tyd en die regte plek te verkoop. En om vir lang ure te werk om in die loop van die dag hopelik 'n inkomste te verdien. "Binne 'n wyer definisie van ekonomiese bedrywighede kan jy hulle nie as werkloses ag nie."\nDis belangrik om werkloses te help om 'n alternatief te hê vir 'n formele betrekking. Weens globalisering word formele werkgeleenthede ál minder. Dit dwing mense na die informele sektor. Sonder dié informele ekonomiese bedrywighede sou die mense geen toegang tot inkomste gehad het nie, sê Van der Waal.\nMnr. Ulrich Joubert, ekonoom van Transnet en voorsitter van die ekonomiese advieskomitee van die Afrikaanse Handelsinstituut, sê: "Hierdie bedryf help 'n klomp mense om te oorleef, want werk is baie skaars."\nHy wys ook op die simbiose tussen die formele en informele ekonomie. As daar nie mense in die formele sektor van die ekonomie werk nie, is daar nie 'n mark vir die smouse nie. Baie kantoorwerkers wat saans na bushaltes of taxi-staanplekke stap, koop by straatsmouse.\nJa, maar betaal die straatsmouse belasting?\nDarem deur BTW, sê Joubert, maar dié belasting word nie op groente en vrugte gehef nie, en die vraag is hoeveel beheer daar op BTW-betalings is.\nDeur die jare is die twispunt oor die dikwels onbeheerde informele handel in die sentrale middestede die vraag in watter mate die straatsmouse bydra tot die aanmerklike verval van baie stadskerns. En deesdae word gevra of hulle nie dalk kan help om die middestede te laat herleef nie.\nDaarvoor, sê Joubert, is hul inslag dalk te klein, ondanks die aanmerklike toename in straatsmouse. Vir baie ondernemings is hulle 'n irritasie en soms is die irritasie só groot dat formele handelaars hul winkels uit die middestad wegneem.\nStraathandelaars sal nie meebring dat 'n gebou soos die Carlton, eens die juweel van die Johannesburgse middestad, herleef nie. Maar dis vermag toe 'n reuse- formele onderneming soos Transnet daarheen getrek het.\nMaar die informele handelaars doen ten minste iets: "Dis beter om 'n kultuur te hê van 'kom ek doen iets' as 'n kultuur van 'kom ek bedel vir iets'."\nMnr. Dave Jaars, sekretaris-generaal van die Gauteng Hawkers' Association (GHA), sê dié organisasie is voortdurend in gesprek met plaaslike rade om handelaars te help om sake meer georganiseerd te doen.\n"Ons verteenwoordig die handelaars ook in die hof as hulle op die verkeerde plek handel dryf en die plaaslike raad hulle aankla.\n"Baie van die handelaars verkoop nog steeds op plekke waar hulle nie mag wees nie, maar dit is waar hul mark is. Dis moeilik. Vandag vat jy hulle weg, môre is hulle terug."\nJaars sê die smouse se grootste probleem is groot ondernemings wat kla dat die informele handelaars hul klandisie wegvat.\n"Dit veroorsaak dat die ou op straat gesien word as 'n bedreiging, en as hierdie mense met die vet tjekboeke praat, luister die plaaslike rade."\nTog meen Jaars meer mense begin sien wat die ekonomiese belangrikheid van straatsmouse is.\n"Die man moet tog vanaand ook 'n bord kos op die tafel sit. Met die groot werkloosheidsyfer in die land kan jy hom nie van die straat jaag nie. Doen jy dit, dwing jy hom tot misdaad om aan die lewe te bly."\nJaars sê straatsmouse verdien tussen R20 en R500 per dag, afhangende van die produk wat hulle verkoop. Die gewildste produkte bly groente en vrugte.\nOok hy meen die aantal straatsmouse het die afgelope tien jaar skerp toegeneem. Hy skryf dit toe aan die stygende werkloosheidsyfer.\nMe. Antoinette Mostert, woordvoerder van die metropolitaanse raad van Tshwane, sê daar is ongeveer 3 500 straatsmouse in die groter Pretoria.\n"Daar was beslis 'n toename, en veral die formele handelaars ervaar dit as negatief omdat dit hul ondernemings raak. Dit hou ook gesondheidsgevare in omdat daar nie altyd voldoende toiletgeriewe vir die mense is nie. Van hul produkte verstop soms stormwaterpype en in die breë dra hul teenwoordigheid toe tot 'n onnetjiese stad weens al die vullis."\nDie raad het regulasies wat voorsiening maak vir gebiede waar smouse sake wettig kan doen.\nMnr. Paul Willamson, koördineeder: informele handel van Kaapstad se unistad, sê sy raad fokus sterk daarop dat informele handel 'n sleutel-voertuig is vir werkskepping.\n"Natuurlik moet hul sake nie inmeng met die sake van ander ondernemings in die stad nie. Daar moet 'n fyn balans wees tussen ondernemings se belange, die behoeftes van die gemeenskap en die behoeftes van informele handelaars.\n"Ons probeer 'n omgewing skep waar die smouse sake kan doen sonder om ander rolspelers se belange te benadeel. Ons doen verder baie moeite om informele markte te skep waar iemand wat werkloos is, van vooraf kan begin om vir hom 'n werk te skep. "Hulle word bygestaan met bemarkingsvaardighede en sakepraktyk in die hoop dat hulle volwaardige entrepreneurs sal word."\nWilliamson meen met goeie beheer kan die informele handelaars selfs help om nuwe lewe in die stad se sentrale sakedistrik te blaas.\nTekkies, uie, en kos vir 'men in suits'\nJohannesburg is 'n soort mekka vir informele handelaars. Sy middestad was die eerste waarvan die karakter totaal daardeur verander is.\nMaar die krioelende menigte op die sypaadjies is mense, elk met 'n eie verhaal, baie van hulle immigrante wat met blink drome na Suid-Afrika verhuis het.\nMnr. Mohammed Dallio (27) het drie jaar gelede van Senegal hier aangekom met R800. Hy het niemand in die land geken nie.\n"Dit is nie maklik om hier 'n werk te kry nie," sê hy. Dallio het die geld wat hy gehad het, gebruik om by groothandelaars beursies, gordels en sweetpakke te koop. Dit het hy weer verkoop in gebiede soos Springs, Alberton en Vereeniging.\nVir die afgelope agtien maande verkoop hy skoene in Markstraat.\n"Die lewe is nie maklik nie. Ek verdien tussen R500 en R800 per maand en daarmee onderhou ek my vrou en kind wat nog in Senegal is."\nMaar hy is trots om darem iets vir homself en sy gesin te kan doen. Vroegoggend, terwyl die stad nog begin wakker word, rangskik hy sy handelsware op 'n tafel en stof dit af. Die skoene moet blink. Stowwerige skoene verkoop nie.\n'n Entjie verder is vier lede van die Chifeche-familie besig om vars uie, tamaties en rissies in sakkies te verpak. Mnr. George Chifeche (22) sê hulle het in 1997 van Mosambiek na Suid-Afrika verhuis.\n"Ons kan nie werk kry nie, daarom verkoop ons groente. Ons verdien tussen R200 en R300 'n dag en daarmee onderhou ons omtrent vyftien mense. Niemand pla ons hier nie. Ons groente en vrugte is vars. Ons huur 'n motor vir R50 en dan gaan koop ons die groente en vrugte van die mark by City Deep."\nDie gesin droom daarvan om eendag 'n regte groentewinkel te hê, maar vir eers moet hulle tevrede wees om hulle ware op omgekeerde kartonbokse uit te stal.\nNá 'n dag se werk word die goedere in 'n gebou in Marshallstraat gestoor. 'n Handelaar betaal R11 huur per dag vir dié voorreg.\nDie Chifeches verkoop hul groente op die voorstoep van 'n skoenwinkel. "Ons pla hulle nie en hulle pla ons nie. Mense wat by ons koop, kyk na die skoene in die vensters. As dit reën, mag ons ons groente en vrugte skuif tot teenaan die venster sodat dit nie nat reën nie," vertel Chifeche.\nMev. Bongi Ngubeni (32) van Soweto en haar drie susters het ook 'n familie-onderneming op Mark-straat se sypaadjie. Ngubeni het tien jaar gelede begin om lekkergoed by 'n tafeltjie te verkoop. Vandag is sy die trotse dryfkrag agter BB's-wegneemetes.\nDie vier vroue het 'n klein kombuisie met gasstowe waarop blink skottels vol pap en hoender prut. Eenkant braai goudbruin vetkoekies.\n"Ek weet die owerheid wil ons hier wegvat en op 'n ander plek neersit, maar die mense wat ons kos koop, is hier," sê Ngubeni.\nSy beduie trots na die hoë kantoorgeboue. "Dis die 'men in suits' wat middagetes by ons kom koop. Mense loop van die hooggeregshof af om hulle kos hier te kry. Die polisie koop by ons. Wit mense koop by ons."\nVir R12 kan jy 'n bord pap en hoender of pap en vleis kry. Op 'n stil dag verdien die susters tussen R300 en R400 en op 'n besige dag steek hulle tussen R600 en R700 in die sak.\nNgubeni is 'n enkel-ouer met drie kinders. "My familie kan nie werk kry nie. Waar sal ons heen gaan? Hier kan ons iets doen vir ons familie. En ons gee vir die mense van die stad iets - elke dag 'n vars bord kos."\n'n Korporatiewe kultuur by die stopstraat\nDis nie net in die groot middestede waar informele handelaars hul sake doen nie. Dié "verkooplui" is deesdae 'n algemene gesig by verkeersligte en groot kruisings waar hulle alles van lekkergoed tot skryfgoed verkoop.\nMnr. Mark Kruger, nasionale bestuurder van Stop.Shop sê dié Artikel 21-maatskappy het vroeër vanjaar onder leiding van Super Group 'n projek begin om gestruktureerde werkgeleenthede vir informele handelaars te skep. "Die twee groot probleme in die land is misdaad en werkloosheid. Deur die formalisering van straathandelaars slaag ons daarin om vir die mense 'n korporatiewe identiteit te skep. Hulle kry opleiding en word van spesiale uniforms voorsien.\n"Die persoon werk vir homself, maar hy het die ondersteuning van 'n groter netwerk. Ons verkopers se produkte word ook gewaarborg. Vir die eerste keer in die geskiedenis kan jy nou iets by 'n straathandelaar koop en as jy nie tevrede is met die produk nie, bel jy die tolvrynommer en ons sal binne 48 uur die produk op jou voorstoep vervang of jou geld terugbring."\nStop.Shop-handelaars mag net op toegewysde (wettige) plekke handel dryf. Kruger sê hulle hou hul handelsgebiede skoon en is trots op die produkte wat hulle verkoop en die plekke waar hulle dit verkoop.\nHoewel die projek eers onlangs van stapel gestuur is, werp dit reeds groot vrugte af.\n"Een van ons handelaars moes die skool vroeg verlaat omdat daar nie geld was nie. Nou betaal hy vir sy boetie se skoolgeld en hy spaar om later sy eie opleiding te verbeter. Ons het ook 'n ou man wat vir die eerste keer in twintig jaar 'n betrekking het. Of die son nou skyn en of dit reën: hy is op sy pos, want hy het 'n familie om te ondersteun.\n"Dis waaroor dit gaan - om 'n nie-winsgewinde infrastruktuur te skep waarbinne werk geskep word sodat individue hul eiewaarde kan terugwen deur 'n gehalte-produk aan die publiek te lewer."\nBoonop beplan Stop.Shop se handelaars 'n nuwe projek om by te dra tot misdaadbekamping.\nKruger verduidelik: "Elke handelaar word toegerus met 'n alarm wat verbind is met 'n sekerheidsreaksiemag. As die handelaars misdaad of 'n ongeluk sien gebeur of verdagte omstandighede identifiseer, druk hulle bloot die knoppie en 'n motor van Chubb, die sekerheidsgroep wat saam met ons werk, ry na die toneel om ondersoek in te stel."


Knyp ‘n tydjie af by Hartebeespoortdam - Afrikaans Blog | By South Africa Channel\nKnyp N Tydjie Af By Hartebeespoortdam\nOmring deur Magaliesberg bergreeks word hierdie 1 620 hektaar groot wateroord taamlik geïsoleer van die nabygeleë stede, wat dus aan stadsbewoners die geleentheid van ‘n toevlugsoord bied waar tydbestuur van weinig belang is. Die voorkoms van ‘n onaangetaste natuur is misleidend want daar is oorgenoeg aktiwiteite wat sal verseker dar selfs die rusteloses nie verveeld sal word nie. Rondom die dam is daar kunsmarkte en stalletjies asook kuriowinkels en kosstalletjies. Daar is ook ‘n verskeidenheid restourante insluitend ‘n waterkant restourant met lewendige musiek.\nHartebeespoortdam word toenemend gewild in die eiendomsmark met magnate wat indrukwekkende vakansiehuise aan die oewers van die dam opgerig het. Watersport en aktiwiteite vir waaghalse wat windski, valskermsweef, en warmlug ballonne insluit is gewild by die dam. Vir diegene wat liefs vermaak op moederaarde verkies, is daar ‘n slangpark, ‘n akwarium en ‘n dieretuin. Voetslaanpaaie in die natuurskoon van die Magaliesberge hou ‘n besondere bekoring in en dan is daar nog die Watersafari wat die dam oorsteek. Die Erfenisroete begin ook by die dam en kronkel deur die skouspelagtige platteland deur die Pilanesberg Nasionale Park tot by die Madikwe Wildreservaat.\nIn die groter omgewing van die Hartebeespoortdam is daar ook die kaasfabriek, Hans Kretschmer, die Hartebeespoort Kabelspoor, Tant Malie se Winkel en die Magalies Park waar gholf, kanovaart tennis en ander aktiwiteite geniet kan word. Die huis van Gustav Preller is geopen as ‘n nasionale gedenkwaardigheid waar die herinnering aan hierdie buitengewone joernalis, skrywer en historikus lewend gehou word. Die Malakani Voëlpark is interaktiewe inrigting nie alleen ‘n groot verskeidenheid voëlsoorte herberg nie, maar bied ook vertonings aan en het opvoedkundige programme en toere.\nHartebeespoortdam mag naby twee groot stede wees, maar is ‘n bestemming wat nie misgeloop mag word indien die besoeker die natuur van Suid-Afrika wil geniet en ervaar nie. Dit bied ‘n mengsel van kultuur, tradisie, avontuur en geskiedenis tesame met onbeskryflike skoonheid van natuur.


Afsprake: kinders en tieners met outisme - Info - 2021\nAfsprake: kinders en tieners met outisme-spektrumversteuring\nWaarom afsprake moeilik is vir kinders met outismespektrumversteuring\nElke kind met outisme spektrum versteuring (ASD) is anders. Maar baie kinders met ASD het sosiale en kommunikasieprobleme, 'n voorkeur vir vasgestelde roetines en sensoriese sensitiwiteit. Dit beteken dat dit dikwels moeilik is om afsprake op onbekende plekke met onbekende mense te doen.\nKinders met ASD is geneig om dit te hê sukkel om hul gevoelens te verstaan en uit te druk. Dus, as u kind 'n afspraak het, kan sy ontsteld wees deur nie te verstaan waarom sy daar is nie. Sy verstaan miskien nie die vrae wat aan haar gestel word nie. Sy kan haar verwarring of angs toon deur haar gedrag - byvoorbeeld deur te snoei, te weier om saam te werk of aggressief te wees.\nVeranderinge in roetine kan baie moeilik wees vir kinders met ASD. Byvoorbeeld, as u u kind op 'n keer 'n afspraak neem wat hy weet dat hy op skool moet wees, kan hy ontsteld voel. U kan sien dat hy baie herhalende vrae stel of onrustig optree.\nEn kinders met ASD het dikwels sensitiwiteit vir ligte, harde geluide of aanraking. Dit is vir hulle baie uitdagend om na 'n besige, stimulerende plek soos 'n kliniek of die haarkapper te gaan. U kind reageer moontlik op die sensoriese oorlading deur haar ore te bedek, huil of probeer om die kamer te verlaat.\nStrategieë vir afsprake\nDie onderstaande strategieë kan u kind gemakliker laat voel oor die besoek aan die huisdokter, tandarts of haarkapper. U kan dit gebruik om u kind voor te berei op 'n onbekende of verwarrende ervaring. U kan ook van die strategieë tydens die afspraak self gebruik.\nPraat met die professionele persoon\nAs u met u huisdokter, tandarts of haarkapper praat voordat u gaan, kan die professionele persoon beter voorbereid wees en 'n goeie diens aan u kind lewer. As die professionele persoon nie vooraf met u wil praat nie, is dit goed om iemand anders te kies. Dit kan help om 'n professionele persoon wat ondervinding het met kinders met addisionele behoeftes, te vra.\nVerduidelik die sensoriese sensitiwiteit wat u kind het. As u kind probleme ondervind om te verstaan wat mense sê, kan u dit ook noem. U kan byvoorbeeld sê: 'Dit help dikwels as net een persoon tegelyk stadig en duidelik praat en eenvoudige taal gebruik in 'n sagte, rustige stem'.\nBesoek voor die afspraak\nVra die professionele persoon of u vooraf 'n kort tydjie daarmee kan besoek, sodat u kind die professionele persoon kan ontmoet en kyk waarheen hy gaan. In die aanloop tot die afspraak kan u ook 'n paar keer verby ry om u kind daaraan te herinner. Jy sou kon sê: 'Daar is die haarkapper. Jy gaan Woensdag daarheen '.\nKies 'n afspraakstyd\nAs u kind wag- of besige ruimtes moeilik vind, probeer dan om die eerste afspraak van die dag te bespreek. As u kind tyd nodig het om te gaan rus voordat sy ondersoek kan word, kan u 'n langer afspraak vra. U kan ook 'n afspraak vra op 'n stil dag van die week.\nGebruik Social Stories ™\n'N Sosiale verhaal™ kan u kind help om te verstaan wat gaan gebeur. As u 'n afspraak het met 'n professionele persoon wat spesialiseer in ASD, kan die professionele persoon 'n Social Story ™ aan u stuur.\nByvoorbeeld, 'n sosiale verhaal™ om na die haarkapper te gaan lyk dalk so:\nAlmal se hare groei en moet elke paar weke gesny word. Hulle gaan gewoonlik na 'n haarkapper om hul hare te laat sny.\nBaie mense wat ek ken, kry hare, soos Sam. Sy gaan elke maand na die haarkapper en kry haar hare veilig.\nBy die haarkapper word mense hul hare gewas terwyl hulle in 'n spesiale stoel sit en nie in die bad soos by die huis nie. Dan vra die haarkapper hulle om in 'n ander stoel te sit en hul hare met 'n skêr te sny.\nSoms gebruik die haarkapper knipsels om mense se hare te sny. Dit gee 'n snaakse gonsende geluid en kan jou kielie. Dit is reg. Die knipsels doen nie seer nie.\nDie haarkapper sal met my praat terwyl sy my hare sny, en ek kan na my weerkaatsing in die spieël kyk terwyl sy my hare sny.\nAs my kapsel klaar is, sal ek fantasties lyk!\nProbeer moontlike veranderinge in planne inbou - byvoorbeeld: 'Ek sal miskien 'n rukkie moet wag voordat ek die dokter gaan sien'. Dit gee u kind ook 'n idee van wat om te verwag.\nU kan die verhaal elke dag 'n paar dae voor die afspraak met u kind lees, en dadelik weer daarvoor.\nGebruik prente of ander visuele ondersteunings\nU kan foto's, video's, simbole, foto's, woorde of ander visuele ondersteunings gebruik om u kind te wys wat op die afspraak gaan gebeur.\nU kan byvoorbeeld 'n visuele skedule met foto's maak om u kind te wys wat by die tandarts gaan gebeur. U kan foto's neem van die voordeur van die tandarts, wagarea, behandelingskamer en iemand wat tande ondersoek. Voordat u vertrek, kan u hierdie visuele skedule aan u kind wys.\nJy kan gebruik ook hierdie strategie tydens die afspraak om vir u kind te wys wat volgende gaan gebeur. Vra die professionele persoon om aan die einde van elke stap 'n plakker op die skedule te plaas en u kind te prys.\nVideo-modellering kan ook help. U kan probeer om op YouTube na video's te gaan om na die tandarts of haarkapper te gaan. Onthou net om eers self na hulle te kyk om te sien of dit geskik is vir u kind.\nU kan ook 'n prentjiesimbool op 'n kalender gebruik, sodat u kind weet watter dag hy na die afspraak gaan.\nDaar is baie storieboeke en DVD's wat u kan help om na die huisarts, tandarts en ander plekke te gaan praat. Sommige bevat karakters soos Dora the Explorer of Elmo. U moet dit in u plaaslike biblioteek kan kry.\nHou iemand anders dop\nU kan u kind help om te verstaan wat gaan gebeur deur haar eers op iemand anders te laat kyk. Sy kan byvoorbeeld sien hoe haar broer, suster of vriend haar kapsel het. U moet dit miskien 'n paar keer doen voordat u kind gemaklik voel om in die kamer te bly of in die haarkapperstoel te gaan sit.\nReël 'n tuisbesoek\n'N Mobiele haarkapper wat na u huis kom, is miskien 'n goeie idee. U kind kan sy hare op 'n bekende plek laat sny sonder die sensoriese oorlading van 'n salon.\nGebruik 'n kalmeermiddel\nVir sommige kinders wat baie benoud raak tydens afsprake, kan tandartse 'n ligte kalmeermiddel voorskryf om hulle te help met die behandeling. Sommige kinders wat baie benoud kan raak (en hulself of per ongeluk seermaak) kan moontlik onder algemene narkose gedoen word.\nSommige kinders het miskien 'n meer gestruktureerde benadering nodig om hulle gemaklik te maak om na 'n afspraak te gaan. Dit behels die indeling van die afspraak in verskillende klein stappe en om aan een stap op 'n slag te werk.\nByvoorbeeld, stappe vir 'n besoek aan die haarkapper kan insluit dat u vyf minute in 'n stoel sit, hare gewas het, een sny van 'n skêr verdra, ensovoorts. Daar kan belonings wees elke keer as u kind 'n stap voltooi. Laastens kan die stappe saamgestel word sodat u kind die hele proses suksesvol kan bestuur.\nHierdie tipe benadering moet in oorleg met 'n sielkundige, 'n ervare toegepaste gedragsanalise (ABA) praktisyn, 'n Board Certified Behavior Analyst®, of 'n ander professionele persoon wat vaardig is in die gebruik van gedragsintervensies, gebruik word.\nStrategieë vir terwyl jy wag\nOm 'n dokter, tandarts, haarkapper of ander professionele persoon te sien, kan vervelig en frustrerend wees. Die strategieë hieronder kan help.\nGebruik 'n visuele timer\nVisuele timers kan sommige kinders help om te verstaan hoe lank hulle wag. Hierdie tydopnemers wys hoeveel tyd daar is. U kan timers koop of selfs 'n slimfoon-app gebruik. Maar wagtye by algemene praktisyns of tandartse kan onvoorspelbaar wees, dus wees versigtig met hierdie strategie.\nNeem dinge om te doen\nNeem 'n afspraak 'survival kit' saam. Dit kan insluit een of twee gunsteling klein speelgoed, 'n boek of klankboek, gunsteling musiek of 'n gunsteling program op 'n handtoestel, versnaperinge en 'n drankie.\nJy kan gebruik ook hierdie strategie tydens die afspraak om u kind af te lei en haar gemakliker te laat voel.\nStrategieë vir tydens afsprake\nAs u agterkom dat u kind oorweldig word, neem dan 'n tree terug en dink aan die omgewing. Is daar spesifieke sensoriese snellers? Is daar te veel praat? Laat u kind 'n pouses hê terwyl u aan die professionele persoon dink.\nHierdie ander strategieë kan u ook help om 'n afspraak te maak. hulle is hierbo beskryf:\nGebruik prente of ander visuele ondersteunings.\nNeem dinge om te doen.\nDie ouderdom van 'waarom' by kinders\nCopyright 2021 \_ Afsprake: kinders en tieners met outisme-spektrumversteuring...


Hoe om Bitcoin te koop met CNHC\nCNHC (Digital currencies) gemeenskapwenke\nHoe koop ek Bitcoin met CNHC?\nHoe kan ek my advies en wenke vir CNHC byvoeg?\nV. Hoe koop ek Bitcoin met CNHC?\nOns kon geen aanbiedinge vind om Bitcoin met CNHC te koop nie. Maar jy kan nog steeds meerdere ander betaalmetodes gebruik om Bitcoin te koop. Klik eenvoudig hier om verskillende maniere te sien om Bitcoin te koop.